Diari Oficial de la Generalitat Valenciana


Sumari del DOGV 3499, del 20-05-1999 (1999/4691)

DECRET 72/1999, de 17 de maig, del Govern Valencià, pel qual es regula l'accés als centres universitaris de la Comunitat Valenciana per al curs 1999/2000.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/05/17/72/dof/vci/html**

### Dades del document

Número de DOGV
:   3499

Data del DOGV
:   20-05-1999

Secció del DOGV
:   I. DISPOSICIONS GENERALS

Número del document
:   1999/4691


Data del document
:   17-05-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * universitat
    * accés a l'educació
    * legislació

DECRET 72/1999, de 17 de maig, del Govern Valencià, pel qual es regula l'accés als centres universitaris de la Comunitat Valenciana per al curs 1999/2000. [1999/M4691]
  
El Reial Decret 704/1999, de 30 d'abril, pel qual es regulen els procediments de selecció per a l'ingrés en els centres universitaris dels estudiants que reunixen els requisits legals necessaris per a l'accés a la universitat, va establir en la disposició final tercera la possibilitat d'ajornar, per les comunitats autònomes previ informe de les universitats del seu territori, l'entrada en vigor per al curs 2000-2001.
  
Vist l'informe favorable de les universitats de la Comunitat Valenciana i atesa la necessitat d'una regulació pròpia d'aspectes substancials del que preveu el Reial Decret, i també que s'han posat en marxa els processos d'accés als centres universitaris per al curs 1999- 2000, resulta convenient l'ajornament de l'entrada en vigor del Reial Decret per al curs 2000- 2001.
  
Així mateix, cal establir, per al pròxim curs, el percentatge de reserva de places oferides per als estudiants de Formació Professional que han fet estudis que possibiliten l'accés directe als ensenyaments universitaris de primer i segon cicle, ja que és una situació que no preveu el Reial Decret 1005/1991, de 14 de juny.
  
En la seua virtut, a proposta del conseller de Cultura, Educació i Ciència i prèvia deliberació del Govern Valencià, en la reunió del dia 17 de maig de 1999,
  
DECRETE
  
Article 1
  
El Reial Decret 704/1999, de 30 d'abril (BOE d'1 de maig), pel qual es regulen els procediments de selecció per a l'ingrés en els centres universitaris dels estudiants que reunixen els requisits legals necessaris per a l'accés a la universitat, entrarà en vigor de forma que afecte l'ingrés en els centres universitaris de les universitats de la Comunitat Valenciana en el curs 2000- 2001, llevat del que disposa l'article 2. 2 i el segon paràgraf de l'article 21 que entraran en vigor segons el que preveu la disposició final tercera.
  
Article 2
  
L'accés als centres universitaris de les universitats de la Comunitat Valenciana per al curs 1999/2000 es regirà pel que establix el Reial Decret 1005/1991, de 14 juny, i pel que disposa el present decret.
  
Article 3
  
Per als estudiants que han superat els estudis de Formació Professional que, en els casos que estiga establit d'esta manera, es faculta per a l'accés directe als ensenyaments universitaris que conduiran a l'obtenció dels títols oficials de primer i segon cicle, es reservarà el 7% de les places oferides en els anomenats ensenyaments, si la demanda és superior a estes.
  
Disposició final
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 17 de maig de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI